Rikunarita-ORG/Wikinium huggingface dataset:
# โยอาคิม ฟ็อน ริบเบินทร็อพ

| นายกลุ่มเอก โยอาคิม ฟ็อน ริบเบินทร็อพ |
| --- |
| Joachim von Ribbentrop |
|  |
|  |
| รัฐมนตรีว่าการต่างประเทศเยอรมนี |
| **ดำรงตำแหน่ง** 4 กุมภาพันธ์ 1938 – 30 เมษายน 1945 |
| ฟือเรอร์ | อดอล์ฟ ฮิตเลอร์ |
| ก่อนหน้า | คอนชตันทิน ฟอน นอยรัท |
| ถัดไป | อาร์ทูร์ ไซสส์-อินคัวร์ท |
| เอกอัครราชทูตไรช์ประจำสหราชอาณาจักร |
| **ดำรงตำแหน่ง** ค.ศ. 1936 – 1938 |
| แต่งตั้งโดย | อดอล์ฟ ฮิตเลอร์ |
| ก่อนหน้า | เลโอโพลด์ ฟอน เฮิช |
| ถัดไป | แฮร์แบร์ท ฟอน เดียร์คเซิน |
|  |
| ข้อมูลส่วนบุคคล |
| เกิด | (1893-04-30)30 เมษายน ค.ศ. 1893 |
| เสียชีวิต | 16 ตุลาคม ค.ศ. 1946(1946-10-16) (53 ปี) |
| ศาสนา | โปรเตสแตนต์ |
| พรรคการเมือง |  พรรคนาซี |
| บุตร | 5 |
| วิชาชีพ | นักธุรกิจ, เจ้าหน้าที่การทูต |
| ลายมือชื่อ |  |
| ยศที่ได้รับการแต่งตั้ง |
| รับใช้ |  เยอรมนี |
| ผ่านศึก | สงครามโลกครั้งที่หนึ่ง |
|  |

**อุลริช ฟรีดรีช วิลเฮ็ล์ม โยอาคิม ฟ็อน ริบเบินทร็อพ** (เยอรมัน: *Ulrich Friedrich Wilhelm Joachim von Ribbentrop*) (30 เมษายน ค.ศ. 1893 - 16 ตุลาคม ค.ศ. 1946) เป็นนักการเมืองและนักการทูตชาวเยอรมันที่ได้ดำรงตำแหน่งรัฐมนตรีว่าการกระทรวงต่างประเทศของนาซีเยอรมนี ตั้งแต่ ค.ศ. 1938 ถึง ค.ศ. 1945

ริบเบินทร็อพได้รับความสนใจเป็นครั้งแรกจากอดอล์ฟ ฮิตเลอร์ในฐานะที่เป็นนักธุรกิจที่เดินทางไปในที่ต่าง ๆ และมีความรู้เกี่ยวกับโลกภายนอกมากกว่าพวกนาซีระดับอาวุโสส่วนใหญ่ และเป็นผู้มีอำนาจในด้านการต่างประเทศ เขาได้เสนอบ้านของเขาที่ชลอส ฟุสเซิล สำหรับการประชุมลับในเดือนมกราคม ค.ศ. 1933 ส่งผลทำให้ฮิตเลอร์ได้รับการแต่งตั้งเป็นนายกรัฐมนตรีแห่งเยอรมนี เขาได้กลายเป็นคนสนิทของฮิตเลอร์ ทำให้สมาชิกพรรคบางคนต่างรังเกียจ ที่มองเขาว่าดูผิวเผินและไร้ความสามารถ เขาได้รับการแต่งตั้งให้เป็นเอกอัครราชทูตซึ่งประจำการที่ศาลเซนต์เจมส์ ราชสำนักแห่งสหราชอาณาจักร ใน ค.ศ. 1936 และจากนั้นรัฐมนตรีว่าการกระทรวงต่างประเทศแห่งเยอรมนี ในเดือนกุมภาพันธ์ ค.ศ. 1938

ก่อนสงครามโลกครั้งที่สอง เขาได้มีบทบาทที่สำคัญในการเป็นนายหน้าในกติกาสัญญาเหล็ก (จับมือเป็นพันธมิตรกับฟาสซิสต์อิตาลี) และกติกาสัญญาโมโลตอฟ–ริบเบินทร็อพ (กติกาสัญญาไม่รุกรานระหว่างกันของนาซี-โซเวียต) เขาได้ให้การสนับสนุนที่จะรักษาความสัมพันธ์อันดีกับโซเวียต และคัดค้านการรุกรานสหภาพโซเวียต ในปลาย ค.ศ. 1941 เนื่องจากอเมริกันได้ให้ความช่วยเหลือแก่อังกฤษและ "อุบัติการณ์" ที่เกิดขึ้นบ่อยครั้งมากขึ้นในมหาสมุทรแอตแลนติกเหนือระหว่างเรืออูและเรือรบอเมริกันที่คอยคุ้มกันคอนวอยไปยังอังกฤษ ริบเบินทร็อพได้ทำให้การเจรจาระหว่างญี่ปุ่น-อเมริกันในวอชิงตันนั้นล้มเหลวและเพื่อให้ญี่ปุ่นโจมตีสหรัฐ เขาได้ให้การสนับสนุนอย่างทุ่มสุดตัวในการประกาศสงครามต่อสหรัฐหลังการโจมตีที่เพิร์ลฮาร์เบอร์ ตั้งแต่ ค.ศ. 1941 อิทธิพลของริบเบินทร็อพได้เสื่อมถอยลง

เขาถูกจับกุมในเดือนมิถุนายน ค.ศ. 1945 ริบเบินทร็อพถูกตัดสินว่ามีความผิดและถูกลงโทษด้วยการประหารชีวิตในการพิจารณาคดีเนือร์นแบร์คสำหรับบทบาทของเขาในการริเริ่มสงครามโลกครั้งที่สองในยุโรปและทำให้เกิดฮอโลคอสต์ เมื่อวันที่ 16 ตุลาคม ค.ศ. 1946 เขากลายเป็นจำเลยเนือร์นแบร์คคนแรกที่ถูกประหารชีวิตด้วยการแขวนคอ

## อ้างอิง

* The Trial of German Major War Criminals เก็บถาวร 2009-07-09 ที่ เวย์แบ็กแมชชีน, access date 1 July 2006.
* Weitz, John. *Hitler's Diplomat: The Life And Times Of Joachim von Ribbentrop*. New York: Ticknor & Fields, 1992. ISBN 0-395-62152-6.
# คำสั่งคอมมิสซาร์

หน้าแรกของคำสั่งคอมมิสซาร์, ลงในเดือน มิถุนายน ค.ศ. 1941
**คำสั่งคอมมิสซาร์** (เยอรมัน: *Kommissarbefehl*) เป็นคำสั่งที่ได้ถ่ายทอดโดยกองบัญชาการทหารสูงสุดเยอรมัน (OKW) เมื่อวันที่ 6 มิถุนายน ค.ศ. 1941 ภายหลังปฏิบัติการบาร์บารอสซา โดยชื่ออย่างเป็นทางการคือ**แนวทางสำหรับการปฏิบัติต่อเจ้าหน้าที่ผู้ตรวจการทางการเมือง** (*Richtlinien für die Behandlung politischer Kommissare*) เป็นการสั่งกองทัพเวร์มัคท์ว่า เมื่อได้ทำการจับกุมตัวเจ้าหน้าที่ผู้ตรวจการทางการเมือง (คอมมิสซาร์) ของโซเวียตมาแล้วก็ให้ทำการประหารชีวิตโดยการยิงเป้าแบบชุดทีมในข้อหาเป็นผู้บังคับหรือปลูกฝังในอุดมการณ์ยิว-บอลเชวิกในกองกำลังทหาร

ตามคำสั่งดังกล่าว นักโทษทั้งหมดที่ได้ถูกระบุว่าเป็น "บอลเชวิกอย่างเต็มตัวหรือปฏิบัติหน้าที่เป็นผู้แทนของอุดมการณ์บอลเชวิก" สมควรถูกประหารชีวิต
# กองทัพอากาศทหารบกสหรัฐ

| กองทัพอากาศทหารบกสหรัฐ United States Army Air Forces |
| --- |
| เครื่องหมายหน่วย |
| สถาปนา | 20 มิถนุยน 1941 – 18 กันยายน 1947 (6 ปี 3 เดือน) |
| สิ้นสภาพ | 18 กันยายน ค.ศ. 1947 |
| ประเทศ |  สหรัฐ |
| รูปแบบ | กองทัพอากาศ |
| บทบาท | สมรภูมิทางอากาศ |
| กำลังรบ | 2.4 ล้านนาย (มี.ค. 1944) 80,000 อากาศยาน (ก.ค. 1944) |

**กองทัพอากาศทหารบกสหรัฐ** (อังกฤษ: *United States Army Air Forces*, ย่อ: **USAAF**) เป็นหน่วยสมรภูมิทางอากาศของสหรัฐอเมริกาในช่วงสงครามโลกครั้งที่สอง ซึ่งยกฐานะขึ้นมาจากกองบินอากาศทหารบกสหรัฐ (United States Army Air Corps) เมื่อวันที่ 20 มิถุนายน ค.ศ. 1941 อันเป็นผลสืบเนื่องมาจากการที่สหรัฐได้ประกาศสงครามต่อไรช์เยอรมันในสองเดือนก่อนหน้า

แม้ USAAF จะมีสถานะเทียบเท่ากองทัพอากาศ แต่บุคลากรของ USAAF ยังถือว่าสังกัดกองทัพบก องค์กรนี้ถูกแยกออกจากกองทัพบกโดยผลของรัฐบัญญัติความมั่นคงแห่งชาติ ค.ศ. 1947 (National Security Act of 1947) ซึ่งได้กำหนดให้ยกฐานะ USAAF ขึ้นเป็นเหล่าทัพใหม่ในวันที่ 18 กันยายน ค.ศ. 1947 กลายเป็นกองทัพอากาศสหรัฐในปัจจุบัน ถือเป็นหนึ่งในห้าเหล่าทัพของกองทัพสหรัฐ

## อ้างอิง
# การยึดครองหมู่เกาะแชเนิลของเยอรมนี

ส่วนหนึ่งของกำแพงแห่งแอตแลนติก, ระหว่าง ค.ศ. 1940 และ ค.ศ. 1945 ดินแดนที่ถูกยึดครองโดยกองทัพเยอรมัน และ*องค์การท็อดท์* ได้ก่อสร้างป้อมปราการล้อมรอบชายฝั่งหมู่เกาะแชเนิล เช่น จากการสังเกตที่หอคอยแห่งนี้ที่ Battery Moltke
**หมู่เกาะแชเนิล**เป็นเขตยึดครองโดยกองกำลังนาซีเยอรมันจากส่วนใหญ่ของสงครามโลกครั้งที่สอง ตั้งแต่ 30 มิถุนายน ค.ศ. 1940 จนกระทั่งได้รับการปลดปล่อยเมื่อวันที่ 9 พฤษภาคม ค.ศ. 1945 เขตเจ้าพนักงานศาลเจอร์ซีย์(Bailiwick of Jersey)และเขตเจ้าพนักงานศาลเกิร์นซีย์(Bailiwick of Guernsey)ทั้งสองเกาะเป็นบริติชคราวน์ดีเพนเดนซีซึ่งเป็นดินแดนภายใต้อธิปไตยของสหราชอาณาจักรในช่องแคบทะเลอังกฤษ ใกล้กับชายฝั่งนอร์ม็องดี หมู่เกาะแชเนิลเป็นเพียงส่วนหนึ่งของหมู่เกาะอังกฤษที่ถูกยึดครองโดยกองทัพเวร์มัคท์(กองกำลังติดอาวุธเยอรมัน)ในช่วงสงคราม

ด้วยความคาดหวังว่าจะมีชัยชนะเหนืออังกฤษอย่างรวดเร็ว ผู้ยึดครองได้ทำการทดสอบโดยใช้วิธีการเข้าประชิดที่นุ่มนวลมากที่ได้กำหนดธีมจากห้าปีถัดไป ผู้มีอำนาจบนเกาะได้มีทัศนคติที่คล้ายคลึงกันทำให้ถูกกล่าวหาว่าได้ให้ความร่วมมือ อย่างไรก็ตามเมื่อเวลาผ่านไปสถานการณ์ได้เลวร้ายลงเรื่อยๆจนกระทั่งได้จบลงด้วยความอดอยากทั้งสองเกาะที่ยึดครองและผู้ยึดครองในช่วงฤดูหนาว ค.ศ. 1944-45
# จิตรกรรมตะวันตก

“สาวใส่ต่างหูมุก” (ค.ศ. 1665 - 1667) โดย โยฮันส์ เวร์เมร์ หรือรู้จักกันในชื่อ “โมนาลิซาเหนือ”
**จิตรกรรมตะวันตก** (อังกฤษ: *Western painting*) ประวัติของจิตรกรรมตะวันตกเป็นประวัติที่ต่อเนื่องกันมาจากการเขียนภาพตั้งแต่ก่อนยุคกลางหรือศิลปะของกรีกและโรมัน เริ่มแรกการเขียนภาพเป็นแบบศิลปะแสดงลักษณ์ (Representational art) และลวดลายแบบกรีกและโรมันมาจนถึงคริสต์ศตวรรษที่ 20 จึงวิวัฒนาการมาเป็นศิลปะนามธรรม (Abstract art) และศิลป์มโนทัศน์ (Conceptual art)

การวิวัฒนาการของจิตรกรรมตะวันตกคล้ายคลึงกับการวิวัฒนาการของจิตรกรรมตะวันออกโดยทั่วไปในสองสามร้อยปีหลัง ศิลปะแอฟริกา, ศิลปะอิสลาม, ศิลปะอินเดีย, ศิลปะจีน และศิลปะญี่ปุ่น แต่ละอย่างที่กล่าวมาต่างก็มีอิทธิพลสำคัญต่อศิลปก และในที่สุดศิลปะก็กลับไปมีอิทธิพลต่อศิลปะตะวันออก

จิตรกรรมตะวันตกเริ่มด้วยการเขียนภาพสำหรับสถาบันศาสนา ต่อมาผู้อุปถัมภ์ก็ขยายออกมารวมถึงเจ้านายและชนชั้นกลาง ตั้งแต่ยุคกลาง มาจนถึง ยุคเรเนสซองส์ จิตรกรสร้างงานให้กับสถาบันศาสนาและลูกค้าผู้มั่งคั่ง พอมาถึงสมัยสมัยบาโรกจิตรกรก็รับงานจากผู้มีการศึกษาดีขึ้นและจากชนชั้นกลางผู้มีฐานะดี ในคริสต์ศตวรรษที่ 19 จิตรกรก็เป็นอิสระจากความต้องการของผู้อุปถัมภ์หรือลูกค้าในการวาดแต่เพียงภาพที่เกี่ยวกับคริสต์ศาสนา ตำนานเทพ ภาพเหมือน หรือ ภาพเขียนเกี่ยวกับประวัติศาสตร์ ปรัชญาที่ว่า “ศิลปะเพื่อศิลปะ” (art for art's sake) ก็เริ่มเป็นที่นิยมมากขึ้นโดยการแสดงออกทางผลงานเช่นงานเขียนของฟรานซิสโก โกยา, จอห์น คอนสเตเบิล (John Constable) และ เจย์ เอ็ม ดับเบิลยู เทอร์เนอร์ (J.M.W. Turner)

สมัยที่รุ่งเรืองที่สุดของการเขียนภาพเกิดขึ้นในทวีปยุโรประหว่างยุคเรเนสซองส์ซึ่งเป็นสมัยที่มีการวิวัฒนาการต่าง ๆ รวมทั้งการวาดเส้น การเขียนแบบทัศนียภาพ การสร้างสถาปัตยกรรมใหญ่ ๆ การทอพรมแขวนผนัง การสร้างหน้าต่างประดับกระจกสี การสร้างประติมากรรม และเป็นสมัยก่อนหน้าและหลังจากการประดิษฐ์แท่นพิมพ์ หลังจากการพัฒนาในด้านต่าง ๆ ในยุคเรเนสซองส์ จิตรกรรมตะวันตกตั้งแต่ยุคบาโรกมาจนถึงศิลปะร่วมสมัยก็ยังคงวิวัฒนาการต่อมาจนถึงคริสต์ศตวรรษที่ 21

## อ้างอิง

## ดูเพิ่ม

* ประวัติศาสตร์ของจิตรกรรม
* จิตรกรรมตะวันออก
* จิตรกรรม
* จิตรกรรมฝาผนัง
* จิตรกรรมแผง
* จิตรกรรมภูมิทัศน์
* จิตรกรรมสีน้ำมัน
* ภาพเหมือน
* บานพับภาพ

## แหล่งข้อมูลอื่น

* ประวัติศาสตร์จิตรกรรม เก็บถาวร 2007-03-13 ที่ เวย์แบ็กแมชชีน
* ประวัติศาสตร์ศิลปะ:ยุคก่อนประวัติศาสตร์ถึงศิลปะร่วมสมัย เก็บถาวร 2020-11-19 ที่ เวย์แบ็กแมชชีน

 วิกิมีเดียคอมมอนส์มีสื่อเกี่ยวกับ จิตรกรรม
 วิกิมีเดียคอมมอนส์มีสื่อเกี่ยวกับ จิตรกรรมแบ่งตามคริสต์ศตวรรษ
 วิกิมีเดียคอมมอนส์มีสื่อเกี่ยวกับ จิตรกรรมยุคเรเนสซองส์
# แอนซัส

สนธิสัญญาความมั่นคงออสเตรเลีย นิวซีแลนด์ สหรัฐ| สมาชิกแอนซัส |
|  |
| ชื่อย่อ | แอนซัส |
| ก่อตั้ง | 1 กันยายน 1951 (1951-09-01) |
| ประเภท | พันธมิตรทางทหาร |
| วัตถุประสงค์ | ความมั่นคงร่วมกัน |
| ภูมิภาค  | ขอบแปซิฟิก |
| วิธี | * Intelligence sharing
* Joint military exercises
 |
| สมาชิก  | * ออสเตรเลีย
* นิวซีแลนด์ (partially suspended)
* สหรัฐ
 |

**สนธิสัญญาความมั่นคงออสเตรเลีย นิวซีแลนด์ สหรัฐ** (อังกฤษ: *Australia, New Zealand, United States Security Treaty*) หรือ **แอนซัส** (อังกฤษ: *ANZUS*; เป็นอักษรย่อจากชื่อของประเทศผู้ลงนามร่วม) เป็นกติกาสัญญาความมั่นคงไตรภาคีระหว่างประเทศออสเตรเลีย นิวซีแลนด์ และสหรัฐ

## ดูเพิ่ม

* ออคัส

## อ้างอิง
# เฮ (ตัวอักษร)

| ← ดาเลต เฮ วาว → |
| --- |
| ฟินิเชีย | 𐤄‎ |
| ฮีบรู | ה‎ |
| สะมาริตัน | ࠄ‎ |
| แอราเมอิก | 𐡄‎ |
| ซีรีแอก | ܗ |
| แนบาทีอา | 𐢇𐢆 |
| อาหรับ | ه‎ |
| อาระเบียใต้ | 𐩠 |
| กืออึซ | ሀ |
| อาระเบียเหนือ | 𐪀 |
| ยูการิต | 𐎅 |
| IPA | h, (ʔ) |
| ตำแหน่งในชุดตัวอักษร | 5 |
| ค่าตัวเลข | 5 |
| ชุดตัวอักษรที่มาจากอักษรฟินิเชีย |
| กรีก | Ε |
| ละติน | E |
| ซีริลลิก | Е, Є, Э, Ҩ |

|  |
| --- |
| **เฮ (ตัวอักษร)** |
| ه |
| **อักษรต่างรูป** |
|

|  |  |  |
| --- | --- | --- |
| ต้นคำ | กลางคำ | ท้ายคำ |
| ه‍ | ‍ه‍ | ‍ه |

 |
| **อักษรอาหรับ** |
| ﺍ | ﺏ | ﺕ | ﺙ | ﺝ | ﺡ | ﺥ |
| ﺩ | ﺫ | ﺭ | ﺯ | ﺱ | ﺵ | ﺹ |
| ﺽ | ﻁ | ﻅ | ﻉ | ﻍ | ﻑ | ﻕ |
| ﻙ | ﻝ | ﻡ | ﻥ | ه | ﻭ | ﻱ |
| ประวัติอักษรอาหรับ เครื่องหมายการออกเสียง ฟัตฮะฮ์ · กัสเราะฮ์ · ء ·ฎ็อมมะฮ์ เลขอาหรับ |

**เฮ** (อังกฤษ: *He*) เป็นอักษรตัวที่ห้าในอักษรตระกูลเซมิติก รวมทั้งอักษรฟินิเชีย อักษรอราเมอิก อักษรฮีบรู ה‎, อักษรซีเรียค ܗ และอักษรอาหรับ ه‎; ฮาอ์ /h/) ใช้แทนเสียงไม่ก้อง เสียดแทรก เกิดที่สายเสียง ([h]) อักษรฟินิเชียตัวนี้ไปเป็นอักษรกรีก Epsilon, อักษรอีทรัสคัน ̄ , อักษรละติน E และอักษรซีริลลิก Ye เฮในอักษรฟินิเชียใช้แทนเสียงพยัญชนะ แต่อักษรลูกหลานอื่น ๆ ใช้แทนเสียงสระ

ในภาษากลุ่มเซมิติกตะวันตกโบราณ มีเสียงไม่ก้องและเป็นเสียงในลำคอสามเสียงคือ เกิดที่เพดานอ่อน ḫ เกิดที่สายเสียงและคอหอย ḥ ดังที่พบในอักษรอาระเบียใต้และอักษรเอธิโอปิก ในอักษรคานาอันไนต์, ḫayt และ ḥasir รวมเข้ากับ Heth "fence"
# ทาฟ

| ← ชีน ทาว |
| --- |
| ฟินิเชีย | 𐤕‎ |
| ฮีบรู | ת‎ |
| สะมาริตัน | ࠕ‎ |
| แอราเมอิก | 𐡕‎‎ |
| ซีรีแอก | ܬ |
| แนบาทีอา | 𐢞‎ |
| อาหรับ | ت‎ |
| อาระเบียใต้ | 𐩩 |
| กืออึซ | ተ |
| อาระเบียเหนือ | 𐪉‎‎‎ |
| ยูการิต | 𐎚 |
| IPA | t (θ, s ด้วย) |
| ตำแหน่งในชุดตัวอักษร | 22 |
| ค่าตัวเลข | 400 |
| ชุดตัวอักษรที่มาจากอักษรฟินิเชีย |
| กรีก | Τ |
| ละติน | T |
| ซีริลลิก | Т |

|  |
| --- |
| **ทาฟ** |
| ت |
| **อักษรต่างรูป** |
|

|  |  |  |
| --- | --- | --- |
| ต้นคำ | กลางคำ | ท้ายคำ |
| ت‍ | ‍ت‍ | ‍ت |

 |
| **อักษรอาหรับ** |
| ﺍ | ﺏ | ﺕ | ﺙ | ﺝ | ﺡ | ﺥ |
| ﺩ | ﺫ | ﺭ | ﺯ | ﺱ | ﺵ | ﺹ |
| ﺽ | ﻁ | ﻅ | ﻉ | ﻍ | ﻑ | ﻕ |
| ﻙ | ﻝ | ﻡ | ﻥ | ه | ﻭ | ﻱ |
| ประวัติอักษรอาหรับ เครื่องหมายการออกเสียง ฟัตฮะฮ์ · กัสเราะฮ์ · ء ·ฎ็อมมะฮ์ เลขอาหรับ |

**ทาฟ** (อังกฤษ: *Taw, Tav, Taf*) เป็นอักษรตัวที่ 22 ของอักษรตระกูลเซมิติกส่วนใหญ่ ได้แก่ อักษรฟินิเชีย อักษรอราเมอิก อักษรฮีบรู ת อักษรอาหรับ (ت; ตาอ์) เริ่มแรกใช้แทนเสียงที่เกิดจากปุ่มเหงือก ไม่ก้อง ไม่มีลม (สัทศาสตร์สากล: /t/) อักษรฟินิเชียที่ใช้แทนเสียงนี้ พัฒนาไปเป็นอักษรกรีก “Τ” อักษรละติน “T” และอักษรซีริลลิก “Т” ในคำทับศัพท์ภาษาอาหรับจะแทนด้วย ต
# อิปไซลอน

| อิปไซลอน |
| --- |
|  |
| อักษรกรีก |
| Αα แอลฟา | Νν นิว |
| Ββ บีตา | Ξξ ไซ |
| Γγ แกมมา | Οο โอไมครอน |
| Δδ เดลตา | Ππ พาย |
| Εε เอปไซลอน | Ρρ โร |
| Ζζ ซีตา | Σσς ซิกมา |
| Ηη อีตา | Ττ เทา |
| Θθ ทีตา | Υυ อิปไซลอน |
| Ι ι ℩ ไอโอตา | Φφ ฟาย |
| Κκ แคปปา | Χχ ไค |
| Λλ แลมบ์ดา | Ψψ พไซ |
| Μμ มิว | Ωω โอเมกา |
| ใกล้คลาสสิก |
| Ϝϝ เวา | ϘϙϞϟ คอปปา |
| Ϻϻ แซน | ͲͲϠϡ แซมไพ |
| Ϛϛ สติกมา | Ͱͱ ฮีตา |
| Ϸϸ โช |
|

---

 |
| เครื่องหมายเสริมอักษร |

**อิปไซลอน** (อังกฤษ: *upsilon*) หรือ **อิปซีลอน** (กรีก: ύψιλον, ตัวใหญ่ **Υ** หรือ **ϒ**, ตัวเล็ก **υ**) เป็นอักษรกรีกตัวที่ 20 และมีค่าของเลขกรีกเท่ากับ 400 สำหรับอักษรรูปนี้ ϒ จะถูกใช้เมื่อต้องการแยกแยะความแตกต่างออกจากอักษรละติน Y
# ทะเลไอโอเนียน

ทะเลไอโอเนียน
**ทะเลไอโอเนียน** (อังกฤษ: *Ionian Sea*) อยู่บริเวณตอนกลางของทะเลเมดิเตอร์เรเนียน ทางตอนใต้ของประเทศอิตาลี และทางตะวันตกของประเทศกรีซ ทะเลไอโอเนียนเป็นบริเวณจุดที่ลึกที่สุดของทะเลเมดิเตอร์เรเนียน มีความลึกประมาณ 2,290 เมตร
# เอ็นอีซี

เอ็นอีซีคอร์ปอเรชัน| ตราสัญลักษณ์ตั้งแต่ ค.ศ. 1992 |
| สำนักงานใหญ่ที่เอ็นอีซีซูเปอร์ทาวเวอร์ในเขตมินาโตะ โตเกียว ประเทศญี่ปุ่น |
| ชื่อท้องถิ่น | 日本電気株式会社 |
| ชื่อโรมัน | Nippon Denki Kabushiki gaisha |
| ชื่อเดิม | Nippon Electric Company, Limited (1899–1983) |
| ประเภท | บริษัทมหาชน |
| การซื้อขาย | TYO: 6701 |
| ISIN | JP3733000008 |
| อุตสาหกรรม | * เทคโนโลยีสารสนเทศ
* อิเล็กทรอนิกส์
 |
| ก่อตั้ง | 17 กรกฎาคม 1899 (1899-07-17) (ในชื่อ Nippon Electric Company, Limited) โตเกียว ญี่ปุ่น |
| สำนักงานใหญ่ | เอ็นอีซีซูเปอร์ทาวเวอร์ ชิบะ เขตมินาโตะ โตเกียว ญี่ปุ่น |
| พื้นที่ให้บริการ | ทั่วโลก |
| ผลิตภัณฑ์ | * อุปกรณ์โทรคมนาคม
* เซิร์ฟเวอร์
* ซูเปอร์คอมพิวเตอร์
* ซอฟต์แวร์
* ดาวเทียม
* อุปกรณ์อิเล็กทรอนิกส์สำหรับผู้บริโภค
* เครื่องมือกล

ในอดีต
* เครื่องใช้ไฟฟ้าขนาดใหญ่
* การจัดแสง
* แบตเตอรี่
* สารกึ่งตัวนำ
* อุปกรณ์แสดงผล
 |
| บริการ | * การประมวลผลแบบกลุ่มเมฆ
 |
| รายได้ | ¥3.48 ล้านล้าน (2024) |
| รายได้จากการดำเนินงาน | ¥185.01 พันล้าน (2024) |
| รายได้สุทธิ | ¥149.52 พันล้าน (2024) |
| สินทรัพย์ | ¥4.23 ล้านล้าน (2024) |
| ส่วนของผู้ถือหุ้น | ¥2.09 ล้านล้าน (2024) |
| พนักงาน | 105,246 (2024) |
| บริษัทแม่ | NEC Group Sumitomo Group  |
| เว็บไซต์ | nec.com |

**เอ็นอีซีคอร์ปอเรชัน** (อังกฤษ: *NEC Corporation*; ย่อมาจาก Nippon Electric Company, ญี่ปุ่น: 日本電気株式会社) เป็นบริษัทเทคโนโลยีสารสนเทศข้ามชาติสัญชาติญี่ปุ่น มีสำนักงานใหญ่ตั้งอยู่ที่อาคารเอ็นอีซีซูเปอร์ทาวเวอร์ในเขตมินาโตะ โตเกียว ประเทศญี่ปุ่น บริษัทดำเนินธุรกิจด้านบริการไอทีและเครือข่าย ซึ่งรวมถึงการประมวลผลแบบกลุ่มเมฆ ปัญญาประดิษฐ์ แพลตฟอร์มอินเทอร์เน็ตประสานสรรพสิ่ง รวมถึงอุปกรณ์และซอฟต์แวร์ด้านโทรคมนาคม สำหรับองค์กรธุรกิจ ผู้ให้บริการด้านการสื่อสาร และหน่วยงานภาครัฐ นอกจากนี้ เอ็นอีซียังเป็นหนึ่งในห้าผู้รับเหมาด้านกลาโหมรายใหญ่ที่สุดของญี่ปุ่น

เอ็นอีซีเคยเป็นหนึ่งในผู้ผลิตคอมพิวเตอร์ส่วนบุคคลและสารกึ่งตัวนำรายใหญ่ที่สุดของโลก ตั้งแต่ช่วงคริสต์ทศวรรษ 1980 ถึง 2000 อย่างไรก็ตาม ตั้งแต่ต้นคริสต์ศตวรรษที่ 21 เป็นต้นมา บริษัทได้ลดบทบาทด้านการผลิตลงอย่างมาก โดยได้แยกธุรกิจคอมพิวเตอร์ส่วนบุคคลให้กับเลอโนโว และแยกธุรกิจสารกึ่งตัวนำให้กับเรเนซัสอิเล็กทรอนิกส์และเอลพิดาเมโมรี

เอ็นอีซีเป็นสมาชิกของซูมิโตโมะกรุป

## อ้างอิง

## แหล่งข้อมูลอื่น

* เว็บไซต์ทางการ
# 11

|  |  |  |  |
| --- | --- | --- | --- |
|

|  |  |  |
| --- | --- | --- |
| ← 10 | 11 | 12 → |

 |
| ← 10 11 12 13 14 15 16 17 18 19 → รายชื่อจำนวน — จำนวนเต็ม ← 0 10 20 30 40 50 60 70 80 90 → |
| จำนวนเชิงการนับ | สิบเอ็ด |
| จำนวนเชิงอันดับที่ | 11 (ที่สิบเอ็ด) |
| ตัวประกอบ |  WIKINIUM\_MATH\_PH\_0  |
| เลขไทย | ๑๑ |
| เลขโรมัน | XI |
| เลขโรมัน (ยูนิโคด) | Ⅺ, ⅺ |
| เลขจีน | 十一 |
| ฐานสอง | 1011 |
| ฐานสาม | 102 |
| ฐานสี่ | 23 |
| ฐานห้า | 21 |
| ฐานหก | 15 |
| ฐานแปด | 13 |
| ฐานสิบสอง | B |
| ฐานสิบหก | B |
| ฐานยี่สิบ | B |
| ฐานสามสิบหก | B |

**11** (**สิบเอ็ด**) เป็นจำนวนธรรมชาติที่อยู่ถัดจาก 10 (สิบ) และอยู่ก่อนหน้า 12 (สิบสอง) นับเป็นจำนวนแรกที่ไม่สามารถใช้นิ้วมือนับได้ตามปกติ การใช้นิ้วมือระบุจำนวนสิบเอ็ด จึงนิยมกำมือข้างหนึ่งแทนจำนวน 10 แล้วยกนิ้วมืออีกข้างหนึ่งหนึ่ง แทนจำนวน 1 นอกจากนี้แล้ว 11 ยังเป็นจำนวนแรกที่ใช้คำว่า "เอ็ด" แทนคำว่า "หนึ่ง" (จำนวนถัดไปคือ 21, 31, 41, ...)

## คำเติมนำหน้า

* ภาษากรีก Hendeca-
* ภาษาละติน Undeci-

## ความหมาย

* ปี พ.ศ. 11 และ ค.ศ. 11
* ยานอพอลโล 11 เป็นยานอวกาศลำแรกลงจอดบนดวงจันทร์
* 11 เป็น เลขอะตอม ของโซเดียม
* กีฬา ฟุตบอล คริกเกตและ อเมริกันฟุตบอล มีผู้เล่น ฝั่งละ 11 คนในสนาม
* เกมแข่งขันฟุตบอลชื่อ วินนิงอีเลฟเวน
* ภาพยนตร์ชื่อ โอเชียนอีเลฟเวน นำแสดงโดย จอร์จ คลูนีย์ และ แบรด พิตต์
* สถานีวิทยุโทรทัศน์แห่งประเทศไทย ช่อง 11 กรมประชาสัมพันธ์ (ปัจจุบัน NBT HD 2)

## ในทางคณิตศาสตร์

## อ้างอิง
# โปรแกรมประยุกต์

หน้าของ OpenOffice.org Writer
**โปรแกรมประยุกต์** (อังกฤษ: application program) หรือ **ซอฟต์แวร์แอปพลิเคชัน** (อังกฤษ: application software) ในบางครั้งเรียกย่อว่า **แอปพลิเคชัน** หรือ **แอป** คือ โปรแกรมคอมพิวเตอร์ที่ถูกออกแบบให้รับรองการทำงานหรือกิจกรรมหลายด้านเพื่อประโยชน์ของผู้ใช้ ตัวอย่างแอปพลิเคชันได้แก่ โปรแกรมประมวลคำ (word processor), แผ่นตารางทำการ (spreadsheet), แอปพลิเคชันบัญชี (accounting application), เว็บเบราว์เซอร์, แอปพลิเคชันเล่นคลิปสื่อ (media player), โปรแกรมจำลองการบิน (flight simulator), เกมคอนโซล, หรือ โปรแกรมตัดต่อภาพ คำว่าซอฟต์แวร์แอปพลิเคชั่นหมายถึงแอปพลิเคชันทั้งหมด ส่วนคำว่าซอฟต์แวร์ระบบ (system software) มักหมายถึงซอฟต์แวร์ที่ใช้บนคอมพิวเตอร์ แอปที่ถูกสร้างสำหรับใช้งานบนมือถือเรียกว่าแอปมือถือ (mobile app)

## ดูเพิ่ม

* ชนิดซอฟต์แวร์

## อ้างอิง
# ชาวไทยในญี่ปุ่น

ชาวไทยในญี่ปุ่น| 在日タイ人 *Zainichi Taijin* |
| --- |
|   |
| ประชากรทั้งหมด |
| 65,398 (ณ ธันวาคม พ.ศ. 2567) |
| ภาษา |
| ไทย, อีสาน, ญี่ปุ่น |
| ศาสนา |
| ศาสนาพุทธ |

**ชาวไทยในญี่ปุ่น** คือกลุ่มชนผู้มีเชื้อสายไทยหรือมีสัญชาติไทย มีถิ่นพำนักอาศัยอยู่ในประเทศญี่ปุ่น ทั้งอย่างถาวรหรือชั่วคราว ประกอบด้วยแรงงานไทยที่อพยพมาญี่ปุ่น รวมทั้งลูกหลานของพวกเขาด้วย ณ เดือนธันวาคม พ.ศ. 2567 มีชาวไทยอาศัยอยู่ในประเทศญี่ปุ่นจำนวน 65,398 คน

## ประวัติ

มีการติดต่อระหว่างอาณาจักรริวกิวและอาณาจักรอยุธยามาตั้งแต่ศตวรรษที่ 15 แล้ว การค้าขายระหว่างสองประเทศดำเนินไปได้ด้วยดีในช่วงศตวรรษที่ 17 เนื่องจากการเริ่มต้นของชุมชนชาวญี่ปุ่นในอยุธยา อย่างไรก็ตาม เมื่อญี่ปุ่นประกาศใช้นโยบายซาโกกุ (การกักกันชาวญี่ปุ่น) ในปี พ.ศ. 2182 ชุมชนชาวญี่ปุ่นก็เริ่มค่อยๆ หายไป ในปี พ.ศ. 2430 ญี่ปุ่นและสยามได้เริ่มต้นประวัติศาสตร์ครั้งใหม่ด้วยการลงนามในปฏิญญาว่าด้วยมิตรภาพและการค้า

## ธุรกิจและการจ้างงาน

ร้านอาหารไทยในเมืองโคเบะ
ชาวไทยบางส่วนในญี่ปุ่นประกอบธุรกิจส่งออกรถมือสอง เชื่อกันว่ากระแสนี้เริ่มต้นขึ้นในช่วงปลายทศวรรษ 1970 เมื่อชาวไทยคนหนึ่งที่ทำงานในญี่ปุ่นส่งรถยนต์กลับไปยังประเทศบ้านเกิดของเขา ศักยภาพในการทำธุรกิจรถยนต์มือสองยังดึงดูดคนไทยให้เดินทางมาญี่ปุ่นมากขึ้นในช่วงทศวรรษ 1990

## วัดไทยที่มีชื่อเสียงในญี่ปุ่น

วัดปากน้ำญี่ปุ่นในนครนาริตะ จังหวัดชิบะ
* วัดปากน้ำญี่ปุ่น
* วัดพุทธรังษี โตเกียว
* วัดพระธรรมกาย โอซากะ

## บุคคลที่มีชื่อเสียง

* บุนชิริ - บุคคลในวงการโทรทัศน์ (ชาวไทยอาศัยในญี่ปุ่น)
* คานิตะ มัตสึโอะ - ผู้บรรยายวิทยุ (ชาวไทยอาศัยในญี่ปุ่น)
* มานามิ โอดะ - นางแบบเกียรุ (ครอบครัวชาวไทย)
* เอริ โอโตกูโระ - นักแสดง (ครอบครัวชาวไทย)
* โชตะ ไคโตะ - นักซูโม่ (แม่ชาวไทย)
* ยูรินะ คาโต - นักแสดงทาเร็นโตะ (แม่ชาวไทย)
* โซยะ คูโรคาวะ - นักแสดง (พ่อชาวไทย)
* อาริซะ โคโตอิ - ไอดอล (แม่ชาวไทยเชื้อสายญี่ปุ่น เติบโตที่ญี่ปุ่น)
* สึบาซะ ซากากิบาระ - นักเบสบอล (แม่ชาวไทย เติบโตที่ญี่ปุ่น)
* ยาซูโอะ ซาโนะ - นักเบสบอล (แม่ชาวไทย)
* มากิ ชิมะ - นางแบบแฟชั่น (แม่ชาวไทย)
* กฤษดา หีบทอง - นักเบสบอล (แม่ชาวไทย)
* ฮิโตมิ ซูซูกิ - ไอดอล (แม่ชาวไทย)
* มาซาโตะ เซโตะ - ช่างภาพ (แม่ชาวไทยเชื้อสายญวน)
* มินะ ทานากะ - นักฟุตบอล (แม่ชาวไทย)
* จานานะ ซารินะ - นางแบบแฟชั่น (แม่ชาวไทย)
* โคจิ มูกาอิ - บุคคลในวงการโทรทัศน์และสมาชิกของวงไอดอล สโนว์แมน (แม่ชาวไทย)
* ฮิโรกิ ยามาดะ - นักเบสบอล (แม่ชาวไทย)
* อำนาจ ขาวเครือม่วง - นักวิชาการด้านการท่องเที่ยว (ชาวไทยอาศัยในญี่ปุ่น)
* อัฐกานต์ วงษ์ชนะมาศ - นักการทูตไทยในญี่ปุ่น
* หยกไท ศิษย์ อ. - นักมวย (ชาวไทยอาศัยในญี่ปุ่น)
* โศรุต ศุขถาวร - นักการทูตไทยในญี่ปุ่น
* ชนาธิป สรงกระสินธ์ - นักฟุตบอล (ชาวไทยอาศัยในญี่ปุ่น)
* Krit Tankanarat - นักการทูตไทยในญี่ปุ่น
* วิชิต จิตรวิมาน - นักการทูตไทยในญี่ปุ่น
* ปวิน ชัชวาลพงศ์พันธ์ - นักการทูตไทยในญี่ปุ่น
* ชูทอง วีรศักดิ์เรกษ์ - นักมวย (ชาวไทยอาศัยในญี่ปุ่น)
* ธีรศิลป์ แดงดา - นักฟุตบอล (ชาวไทยอาศัยในญี่ปุ่น)
* ฐิติพันธ์ พ่วงจันทร์ - นักฟุตบอล (ชาวไทยอาศัยในญี่ปุ่น)
* ธีราทร บุญมาทัน - นักฟุตบอล (ชาวไทยอาศัยในญี่ปุ่น)

### ตัวละครสมมุติ

* อาภาไชย หอภาไชย - จากอนิเมะเรื่อง *เคนอิจิ ลูกแกะพันธุ์เสือ*
* จารุณี คูซะคาเบะ - จากอนิเมะเรื่อง *ขบวนการนักสืบนีท*
* พิชิต จุฬานนท์ - จากอนิเมะเรื่อง *ยูริ!!! on ICE*

## ดูเพิ่ม

* ความสัมพันธ์ญี่ปุ่น–ไทย
* คนไทยพลัดถิ่น
* การอพยพของชาวญี่ปุ่นไปยังประเทศไทย

## อ้างอิง
# ชาวเซิร์บ

Serbs
Срби
*Srbi*| ประชากรทั้งหมด |
| --- |
| ป. **10 ล้านคน**\*
 |
| ภูมิภาคที่มีประชากรอย่างมีนัยสำคัญ |
|  เซอร์เบีย 5,360,239 (2022)  บอสเนียและเฮอร์เซโกวีนา 1,086,733 (2013) |
| ภูมิภาคอื่น ๆ

 |
|

| ยุโรปใต้ |
| --- |
|  |
|  โครเอเชีย | 123,892 (2021) |
|  มอนเตเนโกร\*\* | 200,000(2023)est. |
|  คอซอวอ | 95,962 (2016) |
|  สโลวีเนีย | 38,964 (2002) |
|  มาซิโดเนียเหนือ | 35,939 (2002) |
|  อิตาลี | 46,958 |
|  โปรตุเกส | 1,000
 |

 |
|

| ยุโรปเหนือ |
| --- |
|  |
|  สวีเดน | ป. 110–120,000 |
|  สหราชอาณาจักร | ป. 70,000 |
|  นอร์เวย์ | ป. 15,000
 |

 |
|

| ยุโรปตะวันออก |
| --- |
|  |
|  โรมาเนีย | 18,076 (2011) |
|  ฮังการี | 11,127 (2016) |
|  สโลวาเกีย | 1,876 (2021)
 |

 |
|

| ยุโรปตะวันตก |
| --- |
|  |
|  เยอรมนี | ป. 313,198 |
|  ออสเตรีย | ป. 300,000 |
|  ฝรั่งเศส | ป. 200,000 |
|   สวิตเซอร์แลนด์ | ป. 150,000
 |

 |
|

| อเมริกา |
| --- |
|  |
|  สหรัฐ | 193,844 (2021) |
|  แคนาดา | 96,530 (2016) |
|  อาร์เจนตินา | 30,000 (ancestry) |
|  บราซิล | 21,000
 |

 |
|

| โอเชียเนีย |
| --- |
|  |
|  ออสเตรเลีย | 69,544 (2011)
 |

 |
|

| เอเชียและเเอฟริกา |
| --- |
|  |
|  สหรัฐอาหรับเอมิเรตส์ | ป. 15,000 |
|  แอฟริกาใต้ | 20,000
 |

 |
| ภาษา |
| ภาษาเซอร์เบีย |
| ศาสนา |
| ส่วนใหญ่นับถือ คริสตจักรออร์ทอดอกซ์ (คริสตจักรออร์ทอดอกซ์เซอร์เบีย) อิสลาม, คริสตจักรโปรแตสแตนต์ และ โรมันคาทอลิก และชนกลุ่มน้อย |
| กลุ่มชาติพันธุ์ที่เกี่ยวข้อง |
| ชาวสลาฟใต้  |
|

---

\* The total figure is merely an estimation; sum of all the referenced populations.
 \*\*Some 265,895 (or 42.88% of Montenegro's total population) declared Serbian language as their mother tongue. |

**ชาวเซิร์บ** (อังกฤษ: *Serbs*, เซอร์เบีย: Срби) เป็นกลุ่มเชื้อชาติสลาฟใต้ในบอลข่านและตอนใต้ของยุโรปกลาง ชาวเซิร์บส่วนใหญ่มักพบอาศัยอยู่ในเซอร์เบีย มอนเตเนโกร และบอสเนียและเฮอร์เซโกวีนา และเป็นชนกลุ่มน้อยในโครเอเชีย มาซิโดเนีย และสโลวีเนีย เช่นเดียวกัน ชาวเซิร์บยังได้รับการรับรองอย่างเป็นทางการว่าเป็นชนกลุ่มน้อยในโรมาเนีย ฮังการี เช่นเดียวกับแอลเบเนีย สาธารณรัฐเช็ก และสโลวาเกีย นอกจากนี้ยังมีชาวเซิร์บพลัดถิ่นกลุ่มใหญ่ในยุโรปตะวันตก โดยเฉพาะอย่างยิ่งในเยอรมนี สวีเดน สวิตเซอร์แลนด์ และออสเตรีย เช่นเดียวกับในฝรั่งเศสและอิตาลี ชาวเซิร์บมากกว่าหนึ่งล้านคนอาศัยอยู่ในประเทศที่พูดภาษาเยอรมัน

* แผนที่แสดงจำนวนประชากรชาวเซิร์บที่อยู่ในเซอร์เบียและประเทศรอบๆ
* แผนที่ชาวเซิร์บในยูโกสลาเวีย
* ประเทศที่มีประชากรชาวเซิร์บอาศัยอยู่
* แผนที่ประเทศเซอร์เบีย มอนเตเนโกร และบอสเนียและเฮอร์เซโกวีนา

## อ้างอิง
# ร้านสะดวกซื้อ

ร้านสะดวกซื้อเซเว่น อีเลฟเว่นที่เมืองชินจิ จังหวัดฟูกูชิมะ ในญี่ปุ่น
ภายในร้านเซเว่น อีเลฟเว่นที่คาวารามาจิ เกียวโต
**ร้านสะดวกซื้อ** เป็นร้านค้าปลีกที่ส่วนใหญ่เปิดตลอด 24 ชั่วโมง 365 วันต่อปี จัดการขายทั้งอาหารและสินค้าในชีวิตประจำวันมากมายในร้านค้าขนาดเล็ก

เดิมทีเป็นรูปแบบธุรกิจที่เกิดขึ้นมาในสหรัฐ แต่ต่อมาได้พัฒนาขึ้นในญี่ปุ่น จนขยายตัวไปทั่วโลก นายทุนเจ้าใหญ่ ๆ มักจะดำเนินกิจการร้านสะดวกซื้อเป็นร้านค้าแบบลูกโซ่

## รายชื่อร้านสะดวกซื้อในไทย

* ควิก-อี-มาร์ท
* เจ็ท-จิฟฟี่
* ใบจาก
* รักบ้านเกิด
* ซีเล็คท์
* เซเว่น อีเลฟเว่น
* มินิบิ๊กซี
* แฟมิลี่มาร์ท
* ท็อปส์เดลี่
* ลอว์สัน108
* โลตัสโกเฟรช
* ซีเจ มอร์

## อ้างอิง